เมื่อ2เดือนก่อนไปหาเพราะมีอาการปวดหู หูอื้อมีเสียงวิ้งๆๆอยู่ในหู บอกว่าหูอักเสบ เพราะขี้หูมาก ให้ยามาทาน เเละยาหยอดหู อาการก็ดีขึ้นเเละหายไป พอ2-3วันก่อนมีอาการปวดหูขึ้น เเละหูอื้อ เลยกินยาพาราไป อาการปวดหูหายไปเเต่อาการหูอื้อมีเสียงดังอยู่ในหูยังอยู่มา 3 วันเเล้ว (ก่อนหน้าปวดหูชอบใส่หูฟังเเต่เปิดเสียงไม่ดัง)
สวัสดีค่ะ อาการปวดหูและหูอื้ออาจมีสาเหตุจาก-อยู่ในที่ที่เสียงดังเกินไปติดต่อกันนานๆ-หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก-มีน้ำอุดตันในรูหู จากการว่ายน้ำ อาบน้ำ-มีขี้หูหรือสิ่งแปลกปลอมในรูหู-การติดเชื้อในหูชั้นกลางหรือหูชั้นใน-การอยู่ในที่ที่ความกดอากาศสูงเช่นขึ้นเครื่องบิน ดำน้ำ-ผลข้างเคียงจากยาฆ่าเชื้อบางชนิด-มีเนื้องอกในหูชั้นในดังนั้นมีความเป็นไปได้หลายอย่างมาก จำเป็นต้องตรวจดูภายในรูหู และตรวจร่างกายทางระบบประสาทเบื้องต้นร่วมด้วยค่ะหากหูอื้อเรื้อรัง ปวดหูตลอดเวลา มีน้ำหรือหนองไหลจากหู ได้ยินไม่ชัดเจนไม่ว่าจะเป็นที่หูข้างใดข้างหนึ่งหรือทั้งสองข้าง หรือมีความรู้สึกว่ามีสิ่งแปลกปลอมอยู่ในหู ให้รีบไปพบแพทย์ในขณะนี้ไม่ควรแคะหูเอง ไม่ควรให้น้ำฉีดเข้าหูโดยตรง แต่อาบน้ำได้ปกติ หากจะไปว่ายน้ำ ควรใส่ที่อุดหู หลีกเลี่ยงสถานที่ที่เสียงดัง